Бальшавік (Гомельская вобласьць)

Бальшаві́к — мястэчка ў Беларусі, у міжрэччы Дняпра і Сажу. Цэнтар сельсавету Гомельскага раёну Гомельскай вобласьці. Насельніцтва на 2018 год — 2534 чалавекі. Знаходзіцца за 20 км ад Гомелю, за 8 км паўночны захад ад чыгуначнай станцыі Касьцюкоўка (на лініі Гомель — Жлобін); каля шашы Доўск — Гомель. Гісторыя За 1,5 км ад мястэчка знаходзілася вёска Лазурная, гісторыя якой пачалася з 1873 годзе, калі зьявілася аднайменная чыгуначная станцыя на лініі Бабруйск — Гомель. За часамі БССР у гэтай мясцовасьці знаходзіліся пасёлкі працаўнікоў торфаздабыўных прадпрыемстваў (пад нумарамі 1, 2, 3 і 4). 24 жніўня 1950 году пасёлкі аб’ядналі ў адно мястэчка, якое ўвайшло ў склад Уваравіцкага раёну (з 1962 году — у Гомельскім раёне). У 1987 годзе да мястэчка далучылі пасёлак Андрыянаўскі. 12 лістапада 2013 году Бальшавіцкі пасялковы савет рэарганізаваны ў сельсавет. Насельніцтва Дэмаграфія XX стагодзьдзе: 1969 год — 2,5 тыс. чал.; 1995 год — 2,8 тыс. чал. XXI стагодзьдзе: 2004 год — 2,4 тыс. чал.; 2006 год — 2,4 тыс. чал.; 2009 год — 2518 чал. (перапіс); 2016 год — 2502 чал.; 2017 год — 2560 чал.; 2018 год — 2534 чал. Інфраструктура У мястэчку працуюць сярэдняя школа, лякарня, паліклініка, бібліятэка, дом культуры, пошта. Забудова Плян складаецца з паралельных паміж сабой 8 вуліцаў рознай даўжыні, арыентаваных з паўднёвага захаду на паўночны ўсход і злучаных завулкамі. Адасобленую частку забудовы складаюць 3 вуліцы, разьмешчаныя на паўночны ўсход ад асноўнай забудовы. Забудова пераважна драўляная. Эканоміка Торфазавод «Бальшавік», асфальтавы завод, камбінат побытавага абслугоўваньня, мэханічная майстэрня. Заўвагі Крыніцы Літаратура Беларуская энцыклапедыя: У 18 т. / Рэдкал.: Г. П. Пашкоў і інш. — Мн.: БелЭн, 1996. — Т. 2: Аршыца — Беларусцы. — 480 с. — ISBN 985-11-0061-7 Гарады і вёскі Беларусі: Энцыклапедыя. Т. 2, кн. 2. Гомельская вобласць / С.В. Марцэлеў; рэдкал.: Г.П. Пашкоў (гал. рэд.) [і інш.]. — Менск: БелЭн, 2005. — 520 с.: іл. ISBN 985-11-0330-6. Республика Беларусь: Энциклопедия в 7 т. Т. 1. / редкол. Г. П. Пашков и др. — Минск: БелЭн, 2005. — 1038 с. ISBN 985-11-0342-X